ตอนนี้ผ่าคลอดน้องคนแรก 1 เดือนกับอีก 1 อาทิตย์ รู้สึกชาๆบริเวณแผลผ่า เอามือแตะๆดู มันไม่มีความรู้สึก ไม่เจ็บ ( บางทีเสียดแปล้บข้างในนิดๆ แต่ดพอเข้าใจได้เส้นประสาทยังไม่สมบูรณ์ดี) แต่คือการชาแบบนี้ มันจะหายไปมั้ย หรือผิดปกติมั้ยคะ. แล้วรอบๆรอยแผลเป็น ผิวหนังคล้ำๆ ดำๆนิดๆ ต้องทำยังไงถึงหายคะ ใช้ยาอะไรทา รอยคล้ำ
สวัสดีค่ะ อาการชาบริเวณที่ผ่าตรงหน้าท้อง รู้สึกแปล๊บๆข้างในเล็กน้อยดังกล่าวมานั้น อาจจะเป็นอาการปกติที่เกิดได้หลังการผ่าตัด คือในขณะผ่าตัด อาจมีเส้นประสาทเล็กๆที่ได้รับบาดเจ็บชั่วคราว ทำให้มีอาการชา แปล๊บๆได้ มักค่อยๆดีขึ้นได้เอง ไม่ต้องทำอะไรส่วนรอยแผลเป็นที่เป็นผิวหนังคล้ำๆนั้น เกิดได้ตามหลังการมีแผลตามร่างกาย เรียกว่ารอยดำหลังการอักเสบ จะค่อยๆจางไปได้เองภายในประมาณ 3-12 เดือนหรือนานกว่านั้นขึ้นกับบุคคล ถ้าผิวคล้ำมาก มีโอกาสที่จะเป็นมากและใช้เวลานานในการหาย ไม่จำเป็นต้องใช้ยาอะไรทา ยกเว้นในตำแหน่งที่อาจจะเป็นกังวลมากเช่นตามใบหน้าและคอ อาจมีการใช้ยากลุ่มลดการสร้างเม็ดสี หรือเลเซอร์รักษาได้ต่อไป